มีอาการปวดท้องค่ะปวดคล้ายๆจะเหมือนจะถ่ายท้องอ่ะค่ะแต่ถ่ายไม่ออกและเวลาที่ปัสสาวะก็จะมีอาการปวดท้องน้อยด้วยค่ะ
สวัสดีค่ะ อาการปวดท้อง หากเป็นบริเวณท้องน้อย สาเหตุอาจแบ่งตามตำแหน่งที่เป็น1. หากปวดท้องด้านขวาล่างหรือท้องน้อยด้านขวา สาเหตุเช่น ไส้ติ่งอักเสบ ลำไส้ส่วนที่อยู่ช่องท้องด้านขวาล่างอักเสบ ปีกมดลูกด้านขวาอักเสบ มีซีสต์ในรังไข่หรือปีกมดลูกด้านขวา ท้องนอกมดลูกด้านขวา เป็นเนื้องอกของรังไข่หรือปีกมดลูกด้านขวา เป็นต้น2. หากปวดท้องด้านซ้ายล่างหรือท้องน้อยด้านซ้าย สาเหตุเช่น ลำไส้ส่วนที่อยู่ช่องท้องด้านซ้ายล่างอักเสบ ปีกมดลูกด้านซ้ายอักเสบ มีซีสต์ในรังไข่หรือปีกมดลูกด้านซ้าย ท้องนอกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย เป็นต้น3. หากมีอาการปวดท้องน้อยบริเวณเหนือหัวหน่าว สาเหตุ เช่น กระเพาะปัสสวาะอักเสบ นิ่วในกระเพาะปัสสาวะ มดลูกอักเสบ เป็นต้นนอกจากนี้ การมีท้องผูก ก็จะทำให้ปวดท้องน้อยด้านขวาหรือซ้ายก็ได้ในเบื้องต้น หากมีอาการขาดประจำเดือนมาก่อน ก็ควรตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ และอาการปวดท้องน้อยยังไม่ได้เป็นรุนแรง ก็อาจสังเกตอาการไปก่อน หากมีอาการปัสสาวะผิดปกติร่วมด้วย เช่น ปัสสาวะขัด ปัสสาวะบ่อย เจ็บขณะปัสสาวะ ก็อาจเป็นกระเพาะปัสสาวะอักเสบได้ ซึ่งก็ควรดื่มน้ำเปล่ามากๆ และไม่กลั้นปัสสาวะหรือหากมีอาการท้องผูกอยู่ ก็ควรรักษาให้อาการท้องผูกหาย เป็นต้นหากอาการปวดท้องไม่หายไป รุนแรงขึ้น หรือมีอาการอื่นๆ ร่วม โดยเฉพาะมีไข้ ก็ควรไปพบแพทย์เพื่อตรวจรักษาค่ะ